Президент сайлауы 2021 жылдың 10 қаңтарында өтеді
"Президент сайлауы 2021 жылдың 10 қаңтарында өтеді" | "https://abai.kz/post/122934"
TITLE: Президент сайлауы 2021 жылдың 10 қаңтарында өтеді
URL: https://abai.kz/post/122934
META: "Президент сайлауы 2021 жылдың 10 қаңтарында өтеді" | "https://abai.kz/post/122934"
DATE: 26.10.2020
AUTHOR(s): Abai.kz
TOTAL WORDS: 159
TEXT: Қырғызстанда парламент сайлауы келесі жылдың алғашқы жарты жылдығына дейін өтпейді. Осылай деп үкімет басшысы, президент міндетін атқарушы Садыр Жапаров Инстаграмдағы sadyr_japarov деген парақшасына жазды. "Парламент сайлауы келесі жылдың бірінші жартысына дейін болмайды. 20 желтоқсанда парламент сайлауы өтеді деп жатыр, бұл шындыққа жанаспайды. Жалған мәлімет таратқандарға сенбеңдер. 2021 жылдың 10 қаңтарында президент сайлауы өтеді. Одан кейін реформалар жүреді. Сосын барып парламент сайлауы өтеді", - деген Жапаров. Инстаграмдағы аталған аккаунт верификацияланғанын растайтын ресми белгі жоқ болғандықтан, Азаттық үкімет басшысының баспасөз қызметіне хабарласты. Баспасөз қызметінің жетекшісі Бактыбек Рысалиев аккаунт Садыр Жапаровтыкі екенін, мәлімдемені өзі таратқанын растады. Орталық сайлау комиссиясы (ОСК) заңға сәйкес қайта парламент сайлауы 20 желтоқсанда өтуі тиіс деген шешім шығарған. 24 қазанда Бішкектің Бірінші май аудандық соты ОСК шешімін заңсыз деп тапты. 22 қазанда парламентте Конституцияға өзгерістер енгізіліп, парламенттік қайта сайлауды тоқтата тұру туралы заң жобасын қабылдап, оған президент міндетін атқарушы Садыр Жапаров қол қойған. Оған сәйкес, парламент сайлауы 2021 жылдың 1 маусымынан кешіктірілмей, конституциялық реформадан кейін өтуі тиіс. Abai.kz
